मार्च की शुरुआत से सामान्य से अधिक है अधिकतम तापमान, 7 मार्च से फिर बढ़ेगा
शहर का तापमान मार्च की शुरुआत से औसत से 2 से 4 डिग्री अधिक बना हुआ है। हालांकि शनिवार को तापमान कम होने के बाद भी तेज धूप ने लोगों को परेशान किया। तापमान भी सामान्य से अधिक बना रहा। इस समय अधिकतम तापमान 30 से 31 डिग्री रहता है जबकि अभी तापमान 33 डिग्री के करीब है। न्यूनतम तापमान 12 से 13 डिग्री के मध्य रहता है।
शनिवार को अधिकतम तापमान 32.6 डिग्री तो न्यूनतम 14.2 डिग्री रहा। यह अन्य दिनों के मुकाबले कम है क्योंकि मार्च की शुरुआत से तापमान 35 डिग्री से ज्यादा बना हुआ था। उधर, भोपाल मौसम विज्ञान केंद्र के पूर्व निदेशक डॉ. डीपी दुबे ने बताया तापमान में उतार चढ़ाव हवा की दिशा पर निर्भर रहता है। कुछ दिनों पहले पूर्वी हवा से मौसम गर्म था तो अब उत्तरी हवा चलना शुरू हो गई है। 7 मार्च से हवा पूर्व हो जाएगी। इससे फिर रात का तापमान बढ़ेगा।
hin_Deva hin_Deva hin_Deva